EkBass/fiwiki-20250220-pages-articles huggingface dataset:
Vuoden 1994 jalkapallon maailmanmestaruuskilpailujen karsinnat

Vuoden 1994 jalkapallon maailmanmestaruuskilpailujen karsintoihin osallistui 147 FIFA:n jäsenmaata, jotka kilpailivat 24 paikasta Yhdysvalloissa pelattuihin 1994 MM-kilpailuihin. Paikoista yksi meni automaattisesti isäntämaa Yhdysvalloille, sekä yksi paikka hallitsevalle maailmanmestarille Saksalle. Loput 22 paikkaa oli jaettu maanosaliittojen kiintiöiden mukaan. Yksi paikka oli jaettu OFC:n, CONCACAF:n ja CONMEBOL:n maanosaliittojen kesken siten, että OFC:n karsintojen voittaja kohtasi ensin CONCACAF:n alueen karsintojen toisen kaksoisottelussa. Otteluparin voittaja selviytyi karsimaan kisapaikasta CONMEBOL:n karsintojen neljättä vastaan. Tämän otteluparin voittaja selviytyi MM-kilpailuihin. == Afrikan MM-karsinnat == Afrikan maanosaliitolla CAF:lla oli MM-kisoissa kolme paikkaa. Osallistuvia maita oli 40. Afrikan maista MM-kisoihin selviytyivät: * * * == Aasian MM-karsinnat == Aasian maanosaliitolla AFC:llä oli MM-kisoissa kaksi paikkaa. Osallistuvia maita oli 30. Aasian maista MM-kisoihin selviytyivät: * * == Euroopan karsinnat == Euroopan maanosaliitolla UEFA:lla oli MM-kisoissa yhteensä 13 paikkaa. Yksi paikoista meni automaattisesti hallitsevalle maailmanmestarille Saksalle. 38:sta osallistuvasta Euroopan maista MM-kisoihin selviytyivät: * * * * * * * * * * * * * == Etelä-Amerikan karsinnat == Etelä-Amerikan maanosaliitolla CONMEBOL:lla oli MM-kisoissa 3,5 paikkaa. Karsintoihin osallistui alueelta yhdeksän maata. Etelä-Amerikasta MM-kisoihin selviytyivät: * * * * == Pohjois- ja Väli-Amerikan karsinnat == Pohjois- ja Väli-Amerikan maanosaliitolla CONCACAF:lla oli MM-kisoissa 2,25 paikkaa. Alueelta karsintoihin osallistui 22 maata. Yksi paikka meni automaattisesti isäntämaa USA:n joukkueelle. Alueen maista MM-kisoihin selviytyivät: * * == Oseanian karsinnat == Oseanian maanosaliitolla OFC:lla oli MM-kisoissa 0,25 paikkaa. Paikat oli jaettu Etelä-Amerikan ja Pohjois-ja Väli-Amerikan maanosaliittojen kanssa. Alueen maista karsintoihin osallistui seitsemän maata. Oseanian karsinnat voitti Australia, joka ei kuitenkaan selviytynyt jatkokarsinnoista MM-kilpailuihin. ==Lähteet== *
Codex Alexandrinus

Codex Alexandrinus (Gregory-Aland nr. A tai 02) on 400-luvulta peräisin oleva Raamatun käsikirjoitus. Alexandrian patriarkka lahjoitti sen vuonna 1620 Englannin kuninkaalle. Käsikirjoitusta säilytetään British Museumissa. Codex Alexadrinus kuuluu tärkeimpiin Raamatun käsikirjoituksiin yhdessä muun muassa Codex Vaticanuksen, Codex Sinaiticuksen ja Codex Ephraemin kanssa. Käsikirjoitus on kirjoitettu kreikaksi majuskelikirjoituksella, eli käyttäen pelkästään suuraakkosia. Se on yksi vanhimmista käsikirjoituksista, joka on säilynyt lähes kokonaan ja täten se on myös yksi arvokkaimmista. Codex Alexandrinus oli ensimmäinen tärkeimmistä käsikirjoituksista, joka saatiin tutkijoiden käyttöön. Siitä tehtyjä versioita oli saatavilla jo 1700-luvun alussa, joka edesauttoi Raamatun tekstikritiikin kehittymistä. ==Rakenne== Koodeksi koostuu 773:sta pergamentista. Alun perin pergamentteja on ollut 822, mutta kaikki eivät ole säilyneet. Jokaisella sivulla on kaksi palstaa tekstiä, joissa on 49-51 riviä. Vanhan testamentin osalta koodeksissa on kanonisten kirjojen lisäksi myös useita deuterkanonisia kirjoja. Uudessa testamentista on kadonnut useita sivuja erityisesti Matteuksen ja Johanneksen evankeliumeista. Uudessa testamentissa on myös mukana kaksi Klemens Aleksandrialaisen kirjoittamaa kirjettä, jotka eivät yleensä kuulu Uuteen testamenttiin. Lisäksi sisällysluettelon mukaan mukana on ollut Salomonin psalmit, mutta myös se on kadonnut. ==Historia == Koodeksi on kirjoitettu arviolta 400-luvun alkupuolella. Koska koodeksi sisältää Eusebiuksen (kuollut vuonna 340) kommentit psalmeihin ja Athanasiuksen (kuollut vuonna 376) kirjeen Marcelliniukselle, ei teosta ole kirjoitettu ainakaan ennen 300-luvun puoliväliä. Nykyisen kappalejaon puuttumisen takia teosta tuskin on kirjoitettu vuoden 450 jälkeen. Käsiala-analyysi viittaa kirjoituksen olevan 400-luvun alkupuolelta. Kirjasintyypistä päätellen koodeksi on kirjoitettu Egyptissä. Alexandrian patriarkka lahjoitti teoksen Englannin kuningas Jaakko I:lle. Jaakon kuoltua, Kaarle I vastaanotti sen 1627 ja sitä säilytetään nykyään British Libraryssä, Lontoossa. == Erot muihin käsikirjoituksiin == * Johanneksen evankeliumista on kateissa kaksi sivua, jotka sisältävät jakeet Joh 6:50 – Joh 8:52. Joidenkin tutkijoiden mukaan teoksesta on mahdollisesti alun perinkin puuttunut kertomus aviorikoksesta tavatusta naisesta (Joh 8:1-11), jossa Jeesus sanoo “Se teistä, joka ei ole tehnyt syntiä heittäköön ensimmäisen kiven”. Tämä perustuu laskelmiin, joiden mukaan kertomus ei mahtuisi näille kahdelle puuttuvalle sivulle. * Maininta kolmesta taivaallisesta todistajasta puuttuu (1. Joh 5:7) * Maininta “Nämä odottivat, että vesi alkaa liikkua” (Joh 5:3) on puuttunut alkuperäisestä tekstistä, mutta se on myöhemmin lisätty käsikirjoitukseen, osin marginaaliin ja osin pyyhityn alkuperäisen tekstin päälle. ==Lähteet== ==Aiheesta muualla== Digitoitu versio Codex Alexandrinuksesta British Libraryn verkkosivuilla Luokka:Raamatun käsikirjoitukset Luokka:Aleksandrian historia
Operaatio Brushwood

Operaatio Brushwood oli Yhdysvaltain joukkojen maihinnousu Fedalaan Vichyn Ranskan hallinnoimaan Marokkoon 8. marraskuuta 1942. Operaatio oli osa Pohjois-Afrikan maihinnousua eli operaatio Torchia. == Suunnitelma == Fedalassa oli tavoitteena saada maihin ensimmäisen tunnin aikana 6000 miestä varusteineen. Joukkojen oli tarkoitus vallata Fedalan kaupunki, estää laivaston tukemana rannikkotykistön toiminta sekä mahdollistaa hyökkäyksen jatkaminen kohti Casablancaa. Kolmesta osastosta keskimmäinen oli merkittävin ja siihen kuuluvilla aluksilla oli 19870 maavoimien sotilasta, 1701 ajoneuvoa ja noin 15000 pitkää tonnia tarvikkeita, mitkä piti saada maihin neljän vuorokauden aikana. Merivoimien henkilöstöä aluksilla oli kaikkiaan 17723 miestä.Morison, Samuel Eliot s. 55–56 Maihinnousu alue Fedhalan niemen ja Skerkin niemimaan välillä oleva kaksi ja puoli mailia pitkä hiekkaranta, jossa oli nousua 1:40 ja syvyyttä neljästä viiteensataan jalkaa riippuen veden korkeudesta. Riutat ja karikot jakoivat alueen viiteen osaan, jotka saivat nimet Red, Red 2, Red 3, Blue ja Blue 2. Maili Fedhalan niemen niskasta länteen oli Yellow-ranta ja kolme mailia itään Skerkistä oli Blue 3 -ranta. Kaksi hiekkarannan ulkopuolista ja Red jätettiin pois suunnitelmasta, joten maihinnousu tehtiin neljään keskelle jääneeseen alueeseen.Morison, Samuel Eliot s. 56 == Puolustus == Rantojen suojana oli rannikkotykistönä juuri lahden niskasas patteri du Port, jossa oli kolme 100 millimetrin tykkiä ampuma-alueena rannikolta luoteeseen. Patteri kykeni tulittamaan kahdelle rannikkokaistalle. Toisena oli kiinteä kaksiputkinen 75 millimetrin patteri lähellä niemen kärkeä, mikä hallinnoi kolmea rannoista. Kolmas oli Pont Bondin patteri, jonka aseistuksena oli Skerkin niemimaalla neljä modernia 138,6 millimetrin rannikkotykkiä kaivantoihin asennettuina. Tykkien kantama oli 18000 jaardia. Kiinteän tykistön lisäksi rannikkoalueen suojana oli lukuisia konekivääreitä kummassakin niemessä sekä liikkuva 75 millimetrinen patteri.Morison, Samuel Eliot s. 57–58 == Maihinnousu == Ensilinjan kuljetusalukset Wood, Jefferson, Carroll ja Dickman saapuivat purkualueelle ajallaan aloittaen maihinnousuveneiden veteen laskun ja niiden kuormaamisen hieman puolen yön jälkeen. Joukot olivat veneissä ennen kello yhtä. == Lähteet == * === Viitteet === Luokka:Casablancan historia Brushwood Luokka:Vuoden 1942 sotahistoria
Melbourne City FC

Melbourne City FC vuoteen 2014 asti Melbourne Heart on australialainen jalkapalloseura Melbournesta, joka pelaa kaudella 2014-15 maan pääsarjassa A-Leaguessa. Tammikuussa 2014 Valioliiga-seura Manchester City osti seuran, joka johti nimenmuutokseen. Seuran futsaljoukkue pelaa maan pääsarjassa F-Leaguessa. Melbourne City pelaa ottelunsa Melbourne Rectangular Stadiumilla, joka tunnetaan myös nimellä AAMI Park. Seuran paikallisvastustaja on Melbourne Victory. == Historiaa == Seura perustettiin vuonna 2009 nimellä Melbourne Heart ja se osallistui ensimmäistä kertaa A-Leagueen kaudella 2010-2011. Heart oli pitkään pudotuspelipaikkaan oikeuttavalla kuudennella sijalla, mutta putosi lopulta sarjassa kahdeksanneksi. Historiansa ensimmäisen A-League ottelun Heart hävisi kotistadionillaan Central Coast Marinersille. Seuraavalla kaudella, kaudella 2011-2012, Heart pääsi tähänastisen historiansa ainoata kertaa pudotuspeleihin, ollen lopulta kuudes sarjan kokonaistilanteessa. Vuonna 2012 myös seuran futsaljoukkue perustettiin. Kauden jälkeen päävalmentaja John van 't Schip erosi ja hänen tilalleen tuli John Aloisi. Kausi 2012-2013 oli Heartin historian huonoin, joukkue sijoittui kymmenen joukkueen sarjassa yhdeksänneksi, vaikka joukkueella oli Richard Garcian ja Vince Grellan tapaisia entisiä maajoukkuepelaajia. Tammikuussa 2014 City Football Group, joka omistaa myös Manchester Cityn, osti Melbourne Heartin 12 miljoonalla dollarilla. Seuran nimeksi muuttui Melbourne City FC ja entinen valmentaja van 't Schip palasi takaisin. Kesäkuussa 2014 espanjalainen maailmanmestari David Villa siirtyi joukkueeseen lainasopimuksella yhteistyöseurasta New York City FC:stä. Villa pelaa Melbournessa, kunnes MLS- kausi 2015 alkaa. == Tunnettuja pelaajia == Muutamia tunnettuja Melbourne Heartissa ja Melbourne Cityssä pelanneita pelaajia. * Orlando Engelaar * Michael Beauchamp * Richard Garcia * Vincenzo Grella * Harry Kewell * Patrick Kisnorbo * David Villa * Damien Duff * Michael Mifsud == Lähteet == * http://membership.melbournecityfc.com.au/ Luokka:Australialaiset jalkapalloseurat Luokka:Melbournen urheilu Luokka:Vuonna 2009 perustetut urheiluseurat
Jordan Belfort

Jordan Belfort (s. 9. heinäkuuta 1962 Queens, New York) on yhdysvaltalainen entinen pörssimeklari. Hän ansaitsi pörssiyhtiöllään Stratton Oakmontilla 1990-luvulla omaisuuksia, kunnes hänet tuomittiin vankilaan petoksista ja rahanpesusta. == Elämä ja ura == Belfort syntyi New Yorkissa kahden juutalaisen kirjanpitäjän perheeseen. Nuorena aikuisena 1980-luvulla hän johti liha- ja mereneläväfirmaa. Sen kaaduttua Belfort ryhtyi myymään osakkeita pankkiiriliikkeessä vuonna 1987. Hän perusti vuonna 1989 pörssivälittäjä Stratton Oakmontin, joka ansaitsi miljoonia huijaamalla asiakkaitaan. Työtoverinsa Danny Porushin kanssa Belfort käytti ”pump and dump” -menetelmää, jossa välittäjät tyrkyttivät pahaa-aavistamattomille asiakkaille osakkeita, jolloin niiden arvo nousi, minkä jälkeen yhtiö myi omat osuutensa suurella voitolla. Rikastunut Belfort eli leveästi. Hän osti kartanon, urheiluautoja ja muita kallita tavaroita. Hänestä tuli myös huumeriippuvainen, ja erityisen mieltynyt hän oli Quaaludeihin. Belfortin huumeidenkäyttö johti useisiin onnettomuuksiin, kuten helikopterionnettomuuteen ja jahdin uppoamiseen, sekä avioeroon. Belfort rohkaisi myös yhtiönsä työntekijöitä elämään holtittomasti. Viranomaiset kävivät vuonna 1992 Stratton Oakmontin kimppuun epäillen sitä petoksista ja pörssikurssien manipuloinnista. Yhtiö teki vuonna 1994 sopimuksen viranomaisten kanssa, johon kuului sakko ja Belfortille ikuinen kielto työskennellä arvopaperialalla. Arvopaperikauppiaiden kansallinen yhdistys erotti Stratton Oakmontin vuonna 1996. Yhtiö määrättiin lakkautettavaksi, jotta sen sakot ja sopimukset saataisiin maksettua. Belfort myönsi vuonna 1999 syyllisyytensä arvopaperipetokseen ja rahanpesuun. Hän sai vuonna 2003 110 miljoonan dollarin sakot ja neljän vuoden tuomion, josta hän istui 22 kuukautta. Vuonna 2008 Belfort julkaisi muistelmansa The Wolf of Wall Street. Martin Scorsese ohjasi kirjasta samannimisen elokuvan, jossa Belfortia näyttelee Leonardo DiCaprio. Vuonna 2009 Belfort julkaisi muistelmilleen jatko-osan Catching the Wolf of Wall Street. Belfortin nykyinen yritys tarjoaa myyntikoulutusta ja motivaatiopuheita. Belfort väittää olevansa kaidalla polulla. == Avioliitot == Belfort on ollut naimisissa kahdesti tai kolmesti. Ensimmäinen liitto Denise Lombardon kanssa kesti vuodesta 1985 vuoteen 1991. Belfort meni vuonna 1991 naimisiin lontoolaissyntyisen mallin Nadine Caridin kanssa. He saivat kaksi lasta ja muuttivat erilleen vuonna 1998. Belfort meni joidenkin lähteiden mukaan naimisiin vuonna 2008 Anne Koppen kanssa, ja he erosivat 12 vuoden jälkeen. == Bibliografia == * The Wolf of Wall Street (2007) * Catching the Wolf of Wall Street: More Incredible True Stories of Fortunes, Schemes, Parties, and Prison (2009) * Way of the Wolf: Become a Master Closer with Straight Line Selling (2017) == Lähteet == Luokka:Yhdysvaltalaiset kirjailijat Luokka:Yhdysvaltalaiset liikemiehet Luokka:Yhdysvaltalaiset rikolliset Luokka:Vuonna 1962 syntyneet Luokka:Elävät henkilöt Luokka:Talousrikoksista tuomitut henkilöt
Michael Mifsud

Michael Mifsud (s. 17. huhtikuuta 1981 Pietà, Malta) on maltalainen jalkapallohyökkääjä, joka edustaa maansa pääsarjassa pelaavaa Sliema Wanderersiä. Hän on Maltan jalkapallomaajoukkueen kapteeni, kaikkien aikojen paras maalintekijä ja yksi maan kaikkien aikojen parhaista pelaajista. Mifsud on vain 164 senttimetriä pitkä. == Ura == Mifsud aloitti uransa nykyisessä seurassaan Sliema Wanderersissä vuonna 1997. Hän pelasi seurassa vuoteen 2001 asti tehden 80 pelissä 60 maalia. Vuonna 2000 Mifsud teki myös debyyttinsä Maltan jalkapallomaajoukkueessa. Vuonna 2001 hän siirtyi Bundesliigan 1. FC Kaiserslauterniin, jossa vietetyn kolmen vuoden aikana peliaikaa kertyi vain 21 ottelun verran. Suurimman osan ajasta Mifsud pelasikin saksalaisseuran kakkosjoukkueessa. Edessä oli paluu vuonna 2004 Sliema Wanderersiin, mutta vain kauden ajaksi. Vuonna 2004 Mifsud palasi Eurooppaan norjalaisen Lilleström SK:n riveihin. Lilleströmissä Mifsud pelasi neljä kautta, joista kertyi tilille 48 ottelua ja 17 maalia. Seuraavaksi Mifsud suuntasi kohti Englantia ja Coventry Cityä. Hän oli kolmen kautensa aikana yksi seuran tärkeimmistä pelaajista. Mifsud pelasi seurassa 86 ottelua viimeistellen 16 maalia. Hän kävi vuonna 2009 lainalla Barnsley FC:ssä, kunnes palasi takaisin Maltalle ja Valletta FC:n riveihin. Seuraavat kolme vuotta Vallettan ja Qormi FC:n riveissä tuottivat 59 ottelua ja 42 maalia, kunnes Mifsud siirtyi A-Leaguen Melbourne Heartiin. Hän pelasi seurassa 14 ottelua, ennen kuin seuran omistaja vaihtui ja nimi muuttui Melbourne City FC:ksi. Omistajanvaihdoksen jälkeen Mifsud palasi kasvattajaseuraansa Sliema Wanderersiin vuonna 2014. Maajoukkueessa kapteeninakin toiminut Mifsud on vuosina 2000–2020 pelannut 143 maaottelua ja tehnyt ennätykselliset 42 maaottelumaalia. Harjoitusottelussa Liechtensteiniä vastaan vuonna 2008 Mifsud teki viisi maalia, kun Malta voitti keskieurooppalaiset 7-1. Hän rikkoi Carmel Busuttilin maaliennätyksen vuonna 2010 Suomea vastaan, kun Malta hävisi 1-2. == Lähteet == * http://www.national-football- teams.com/player/4231/Michael_Mifsud.html * http://www.transfermarkt.co.uk/michael-mifsud/profil/spieler/1386 === Viitteet === Luokka:Maltalaiset jalkapalloilijat Luokka:Vuonna 1981 syntyneet Luokka:Elävät henkilöt
Keinu (maalaus)

Keinu (, tunnetaan myös nimellä Hauskoja sattumuksia keinussa, Les Hasards heureux de l'escarpolette) on ranskalaisen Jean-Honoré Fragonardin öljymaalaus noin vuodelta 1767. Keinuvaa naista esittävää maalausta pidetään Fragonardin tunnetuimpana teoksena ja yhtenä rokokootaiteen tunnusomaisimmista taideteoksista. Maalauksessa hienoon röyhelömekkoon pukeutunut nuori nainen keinuu iloisesti puuhun sidotussa keinussa seuranaan kaksi miestä. Nuorempi mies makaa pensaassa katsellen naisen suuntaan, vanhempi mies seisoo taustalla antamassa keinulle vauhtia. Naisen toisen jalan kenkä lentää ilman halki. Valo siivilöityy tiheän puiden lehvästön läpi. Keinun sanotaan tavoittavan paljon rokokootaiteelle ominaista siroutta, humoristisuutta ja elämäniloa.The Swing Wallace Collection. Viitattu 13.7.2014. Sitä pidetään myös hyvänä esimerkkinä Fragonardille tuona aikana ominaisesta tyylistä, jonka vuoksi hän joutui varsinkin valistusaatteen kannattajien kritiikin kohteeksi.Jean Honoré Fragonard Encyclopedia of World Bioraphy, Yourdictionary.com. Viitattu 13.7.2014. Fragonard muistetaan parhaiten tekemistään eroottissävytteisistä maalauksista, joissa yhdistyi kevytmielisyys ja ritarillisuus. Keinu herätti valmistuttuaan paljon huomiota juuri pikkutuhmuutensa vuoksi, sillä maalauksessa vasemmalla makaava mies näyttää katsovan naisen hameen alle.Jean- Honore Fragonard: The Swing Boston College. Viitattu 13.7.2014. Naisen jalasta lentävän kengän voi tulkita vertauskuvallisesti viittaavan menetettyyn viattomuuteen.Rokokoo Tila, kuva, aatteet. Viitattu 13.7.2014. Yleensä maalauksen nuori mies on tulkittu naisen rakastajaksi. Maalauksen leveys on 64,8 ja korkeus 81,8 senttimetriä. Sen omistushistoriaa ei täysin tunneta. Yhdessä vaiheessa sen omisti herttua Charles de Morny, jonka kuoleman jälkeisessä huutokaupassa taulu tuli myyntiin vuonna 1865. Nykyään sen omistaa Lontoossa sijaitseva Wallace Collection -taidemuseo. ==Lähteet== ==Aiheesta muualla== Luokka:Ranskalaiset maalaukset Luokka:Rokokoo
Dennis Olsen

Dennis Olsen (s. 14. huhtikuuta 1996 Våler) on norjalainen moottoriurheilija. Hän aloitti Karting-uransa vuonna 2006 päätyen lopulta vuonna 2011 KF2-luokkaan, jossa hän voitti Norjan mestaruuden. Vuonna 2012 Olsen voitti WSK Final Cup -luokan ja Saksan Kartingin mestaruuden. Vuonna 2013 Olsen aloitti kilpauransa ja kilpaili Formula Renault NEC -sarjassa saavuttaen kolme palkintosijaa sijoittuen sarjan kolmanneksi. Samana vuonna hän kilpaili Formula Renault Alps- ja Toyota Racing Series -sarjoissa. Vuonna 2014 Olsen kilpaili Eurocup Formula Renault -sarjassa. Hän saavutti kauden aikana kaksi voittoa, kaksi paalupaikkaa ja kolme nopeinta kierrosta sijoittuen sarjan loppupisteissä toiseksi. Samana vuonna hän ajoi muutamia kilpailuja Formula Renault Alps -sarjassa. Vuonna 2015 Olsen jatkoi Eurocup Formula Renault -sarjassa saavuttaen kauden aikana yhden voiton ja yhden paalupaikan sijoittuen kahdeksanneksi. Luokka:Norjalaiset autourheilijat Luokka:Vuonna 1996 syntyneet Luokka:Porsche Supercup -kuljettajat Luokka:Elävät henkilöt
Lars-Levi Laestadius

Lars-Levi Laestadius (26. joulukuuta 1909 UumajaOtavan iso tietosanakirja, 5. osa, artikkeli Lars-Levi Laestadius. – 18. elokuuta 1982Vem är det) oli ruotsalainen kirjailija ja teatterinjohtaja, Lars Levi Laestadiuksen pojanpojan poika. Hän oli Hälsingborgin kaupunginteatterin johtaja 1946-1950, Malmön kaupunginteatterin johtaja 1950-1960 ja Tukholman kaupunginteatterin johtaja vuodesta 1960. Hän julkaisi myös näytelmiä. Hänet tunnetaan myös etevänä organisaattorina.Facta, artikkeli Laestadius, Lars-Levi == Lähteet == Luokka:Ruotsalaiset teatterinjohtajat Luokka:Ruotsalaiset teatteriohjaajat Luokka:Ruotsalaiset kirjailijat Luokka:Vuonna 1909 syntyneet Luokka:Vuonna 1982 kuolleet
Pierre Lescot

Pierre Lescot (noin 1510 Pariisi - 10\. syyskuuta 1578 Pariisi) oli ranskalainen arkkitehti. Hän oli Ranskan renessanssin merkittävimpiä arkkitehteja. Hän johti vuodesta 1546 Louvren rakennustöitä kuvanveistäjä Jean Goujonin kanssa. Heidän yhdessä rakentamansa on muun muassa Papillon de Roi, joka on yksi Ranskan renessanssin merkittävimmistä saavutuksista. Lescot suunnitteli myös Musée Carnavalet'n ja Fontaine des Innocents -suihkulähteen. == Lähteet == * Facta, 5. osa, artikkeli Pierre Lescot * Otavan iso tietosanakirja, 5. osa, artikkeli Pierre Lescot. Luokka:Ranskalaiset arkkitehdit Luokka:Renessanssiarkkitehdit Luokka:1500-luvulla syntyneet Luokka:Vuonna 1578 kuolleet
Pohjanpaljashäntävyötiäinen

Pohjanpaljashäntävyötiäinen (Cabassous centralis) on Keski-Amerikassa elävä vyötiäisiin kuuluva vajaahampainen. Nisäkäsnimistötoimikunta on ehdottanut sen uudeksi nimeksi keskiamerikanvyötiäinen Pohjanpaljashäntävyötiäisen pituus on 30–70 cm, häntä sen lisäksi 10–18 cm. Pohjanpaljashäntävyötiäisiä tavataan Meksikossa, Keski-Amerikassa, Kolumbiassa, Ecuadorissa ja Venezuelassa. Lajin uhanalaisuuden määrittämiseksi ei ole riittävästi tietoa. == Lähteet == Luokka:Vyötiäiset
Cabassous chacoensis

Cabassous chacoensis on Etelä-Amerikassa elävä vyötiäislaji. Nimistötoimukunta on ehdottanut sen uudeksi nimeksi paraguaynvyötiäinen Se löydettiin vasta vuonna 1980. Cabassous chacoensis on pienikokoisin sukunsa neljästä lajista. Sen selkäpuoli on paksujen luumaisten levyjen peitossa. Selkäpuoli on ruskea tai musta, vatsapuoli kellanharmaa. == Lähteet == Luokka:Vyötiäiset
Albert Betz

Albert Betz (25. joulukuuta 1885 Schweinfurt – 16. huhtikuuta 1968 Göttingen) oli saksalainen fyysikko ja tuuliturbiinitekniikan pioneeri. Hän on tunnettu muun muassa nimeään kantavasta Betzin laista, joka määrittelee teoreettisen ylärajan tuuliturbiinin hyötysuhteelle. == Lähteet == == Aiheesta muualla == * Luokka:Vuonna 1885 syntyneet Luokka:Vuonna 1968 kuolleet Luokka:Saksalaiset fyysikot
Adoptianismi

Adoptianismi (joskus myös adoptionismi) on kristologinen käsitys, että Kristus jumalallisen luontonsa puolesta on Jumalan poika sanan varsinaisessa mielessä, mutta ihmisenä Jumalan "ottopoika".Adoptianismi Adoptianistisen käsityksen mukaan Jeesus Kristus adoptoitiin Jumalan Pojaksi. Adoptianismin esittivät 700-luvun lopulla Toledon arkkipiispa Elipandus ja Urgellin piispa Felix Urgellilainen. Useat teologit Kaarle Suuren valtakunnassa, muun muassa Alkuin, vastustivat adoptianismia pitäen sitä Kristuksen jumaluuden kieltämisenä, ja se hylättiin ensin frankkilaisten konsiilissa (792) ja sitten Frankfurtin (794) ja Rooman (799) konsiilissa. Adoptianismia on esiintynyt joissakin nestoriolaisissa liikkeissä sekä Espanjan alueella. Erityisen tyypillinen adoptianismi oli varhaisessa läntisessä teologiassa. == Katso myös == * Kolminaisuus ==Lähteet== * ===Viitteet=== ==Aiheesta muualla== * Luokka:Antiikin kristillisyys
Everton de Viña del Mar

Everton de Viña del Mar on chileläinen jalkapalloseura Viña del Marin kaupungissa. Seura pelaa maan pääsarjassa Primera Divisiónissa. Seuran perustivat vuonna 1909 englantilais-chileläiset pojat. Seura nimettiin Evertoniksi englantilaisen jalkapalloseura Evertonin mukaan, joka oli juuri vieraillut Etelä-Amerikassa. Everton on voittanut Chilen pääsarjan mestaruuden neljä kertaa. ==Saavutukset== Primera División * Mestaruus: 1950, 1952, 1976, 2008-Apertura Copa Chile * Voitto: 1984 Everton Luokka:Vuonna 1909 perustetut urheiluseurat
Jean Sibeliuksen päivä

Jean Sibeliuksen päivää eli suomalaisen musiikin päivää vietetään Jean Sibeliuksen syntymäpäivänä 8. joulukuuta. Sisäministeriö antoi suosituksen liputuksesta vuonna 2005 ja teki Helsingin yliopiston almanakkatoimistolle esityksen päivän lisäämisestä kalentereihin vuonna 2007. Jean Sibeliuksen päivä on merkitty kalentereihin liputuspäiväksi vuosikerrasta 2011 lähtien. == Lähteet == ==Aiheesta muualla== * Yle.fi Oppiminen: Jean Sibeliuksen päivä, suomalaisen musiikin päivä 8.12. Luokka:Suomen liputuspäivät Luokka:Jean Sibelius
Josef Klose

Josef Klose (, s. 3. lokakuuta 1947 Sławięcice, Puola) on entinen puolalainen jalkapalloilija. Klose oli urallaan pelipaikaltaan hyökkääjä. Hänen poikansa on Saksan jalkapallomaajoukkueen entinen hyökkääjä Miroslav Klose. Klose nuoremmalla on myös jalkapallon MM-kisojen kaikkien aikojen maaliennätys (16 maalia). Klose on naimisissa entisen huipputason käsipalloilijan Barbara Jeżin (45 maaottelua, 105 maalia) kanssa, pariskunnalla on myös tytär Marzena. == Ura == Odra Opolessa vuonna 1966 ammattilaisuransa aloittanut ja vuonna 1977 Puolan liigacupin voittanut Klose siirtyi vuonna 1978 Ranskan Ligue 2:ssa pelanneeseen Guy Roux'n valmentamaan AJ Auxerreen. Vuonna 1979 Klose auttoi Auxerren Ranskan cupin finaaliin ja 1980 nousemaan Ligue 1:hen. Pääsarjassa hän pelasi, seuran hankittua tähtihyökkääjä Andrzej Szarmachin, liigan tiukan ulkomaalaiskiintiön vuoksi lopulta vain 14 ottelua tehden kaksi maalia. Vuonna 1981 hän siirtyi Ranskan alasarjoissa pelanneeseen FC Chaloniin, ennen kuin lopetti uransa vuonna 1984. == Lähteet == Luokka:Puolalaiset jalkapalloilijat Luokka:Vuonna 1947 syntyneet Luokka:Elävät henkilöt
Cornel Țăranu

Cornel Țăranu (20. kesäkuuta 1934 Cluj-Napoca – 18. kesäkuuta 2023) oli romanialainen säveltäjä ja kapellimestari. Hän opiskeli sävellystä Sigismund Toduțăn johdolla Gheorghe Dima -musiikkiakatemiassa 1950-luvulla ja sai sieltä myöhemmin (1974) tohtorin arvon musiikkitieteessä. Lisäksi Țăranu opiskeli vuosina 1966–1967 Pariisin konservatoriossa Nadia Boulangerin sekä Olivier Messiaenin johdolla ja osallistui vuosina 1968–1969 ja 1972 Darmstadtin kursseille. Näillä kursseilla hän sai opetusta György Ligetiltä, Bruno Madernalta ja Christoph Caskelilta.The Living Composers Project: Cornel Țăranu Țăranu sai viisi palkintoa Romanian säveltäjä- ja musikologiliitolta. Lisäksi hänelle myönnettiin Koussevitzky International Critics Award (1982). Hän oli Academia Românăn jäsen vuodesta 1993, ja hänestä tuli l'Ordre des Arts et des Lettres'n Chevalier vuonna 2002. Țăranu perusti Ars Nova -yhtyeen vuonna 1968 ja aloitti työskentelyn sen taiteellisena johtajana ja kapellimestarina. Hänestä tuli vuonna 1990 Romanian säveltäjä- ja musikologiliiton varapuheenjohtaja, ja vuonna 1995 hän aloitti Cluj Modern -festivaalin johtamisen. Țăranu kirjoitti muun muassa teoksen Enescu in conștiința prezentului (1969). Hän aloitti opettamisen Gheorghe Dima -musiikkiakatemiassa vuonna 1957. Hänestä tuli sen sävellyksen professori vuonna 1990. Hän luennoi myös ulkomailla. Țăranun sävellystuotantoon kuului muun muassa oopperoita, elokuvamusiikkia ja orkesterimusiikkia, kuten sinfonioita. Hän sävelsi myös runsaasti kuoro- ja muuta vokaalimusiikkia sekä kamarimusiikkia. == Lähteet == == Aiheesta muualla == * Viralliset sivut Luokka:Romanialaiset säveltäjät Luokka:Oopperasäveltäjät Luokka:Romanialaiset kapellimestarit Luokka:Musiikkikirjailijat Luokka:Elokuvasäveltäjät Luokka:Vuonna 1934 syntyneet Luokka:Vuonna 2023 kuolleet
Jäämeri (maalaus)

Jäämeri (; tunnetaan myös nimellä Toivon haaksirikko, Die gescheiterte Hoffnung) on saksalaisen Caspar David Friedrichin maalaus, joka on valmistunut vuosina 1823–1824. Se kuuluu Friedrichin tunnetuimpiin teoksiin. Maalaus esittää jäätyneellä merellä dramaattisesti kasaantuneita jäälauttoja. Taustalla oikealla näkyy uppoamassa olevan laivan perä. Jäämeri ilmentää Friedrichin fatalistista suhtautumista luontoon. Sen innoittajana oli Sir William Edward Parryn muutamaa vuotta aiemmin johtama naparetki.Caspar David Friedrich. Encyclopædia Britannica Online Academic Edition. Viitattu 13.7.2014. Maalauksen on sanottu kuvaavan ihmisen tappiota luonnonvoimien edessä. Eräiden muiden Friedrichin maalausten tavoin maisema saa tässä uuden merkityksen ihmisen kohtalon vertauskuvallisena kuvastajana.Galerie 19. Jahrhundert Hamburger Kunsthalle. Viitattu 13.7.2014. Maalauksen mitat ovat 96,7 x 126,9 senttimetriä.Das Eismeer Hamburger Kunsthalle. Viitattu 13.7.2014. Se on kuulunut vuodesta 1905 Hampurin taidehallin kokoelmiin, ja sen osti Friedrichin ”löytäjänä” tunnettu museonjohtaja Alfred Lichtwark henkilökohtaisesti.Hubertus Gassner: Wanderer above the Sea of Fog Deutschland.de 15.3.2013. Viitattu 13.7.2014. Sama teksti saksaksi . ==Lähteet== ==Aiheesta muualla== Luokka:Saksalaiset maalaukset Luokka:Maisemamaalaukset Luokka:Romantiikan maalaukset Luokka:Hampurin taidehallin kokoelmat
Oleksandr Dryhol

Oleksandr Volodymyrovytš Dryhol (, s. 25. huhtikuuta 1966 Moskova, Neuvostoliitto) on israelilainen moukarinheittäjä. Israelia hän on edustanut vuodesta 2016 lähtien ja aikaisemmin hän on kilpaillut Neuvostoliiton ja Ukrainan väreissä. Hänen ennätyksensä on vuonna 2012 Jablonec nad Nisoussa heitetty 79,42, joka on myös yli 45-vuotiaiden maailmanennätys. Tätä aiempi miehen oma ennätys (77,86) oli syntynyt 22 vuotta aiemmin, vuonna 1990 ja sen heittäessään Dryhol kilpaili vielä Neuvostoliiton väreissä. Dryhol oli vuoden 2012 kesäolympialaisten vanhin yleisurheilija 46 vuoden ikäisenä. Ikäeroa nuorimpaan, andorralaiseen pikajuoksijaan Cristina Lloveraan oli kolmekymmentä vuotta. Kisat olivat Dryholille uran ensimmäiset olympialaiset. Hän karsiutui karsinnassa heitettyään 69,57 ja ollen 34:s. Vuonna 2016 hänen suorituksensa kuitenkin hylättiin kun hänen Lontoon olympialaisissa antamastaan dopingnäytteestä löytyi uusintatutkimuksessa Turinabol-steroidia. Dryhol jäi vuonna 2013 kiinni dopingin käytöstä ja sai kahden vuoden kilpailukiellon ajalle 23.8.2013–22.8.2015.IAAF Newsletter 146 Hän sai Israelin kansalaisuuden vuonna 2014 ja edustusoikeuden vuonna 2016.IAAF Newsletter 174 == Lähteet == * === Viitteet === Luokka:Ukrainalaiset moukarinheittäjät Luokka:Neuvostoliittolaiset moukarinheittäjät Luokka:Israelilaiset yleisurheilijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut ukrainalaiset Luokka:Vuonna 1966 syntyneet Luokka:Elävät henkilöt
Valente

Valente voi tarkoittaa ainakin seuraavia: * António Valente da Fonseca (1884–1972), portugalilainen katolinen piispa * Benita Valente (s. 1934), yhdysvaltalainen sopraanolaulaja * Caterina Valente (1931–2024), italialainen laulaja, tanssija ja näyttelijä * Catherynne M. Valente (s. 1979), yhdysvaltalainen kirjailija * Hugo Valente (s. 1992), ranskalainen autourheilija * Nuno Valente (s. 1974), portugalilainen jalkapalloilija * Sérgio Paulo Barbosa Valente eli Duda (s. 1980), portugalilainen jalkapalloilija
Betzin laki

Betzin laki, saksalaisen fyysikon Albert Betzin mukaan (1919), on tuuliturbiinin hyötysuhdetta koskeva teoreettinen tulos. Sen mukaan turbiini voi ottaa talteen sen läpi kulkevan ilman kineettisestä energiasta enintään 16/27 (noin 59%). Turbiinin siipikehän läpi virrannut ilma hidastuu sitä enemmän, mitä suurempi osa sen liike-energiasta otetaan talteen. Ääritapauksessa kaikki ilman liike-energia olisi syöty ja heti turbiinin taakse muodostuisi seisova ilmamassa, joka estäisi enemmän ilman virtaamisen turbiiniin. Maksimaalinen energia ilmavirrasta saadaan talteen, kun ulosvirtaavan ilman nopeus on 1/3 turbiiniin virtaavan ilman nopeudesta.Betz' law Danish Wind Energy Association. Viitattu 13.7.2014Proof of Betz's law Danish Wind Energy Association. Viitattu 13.7.2014 Betzin tulos koskee idealisoitua tilannetta, missä esimerkiksi ilma on kokoonpuristumatonta ja lavoilla ei ole ilmanvastusta. Ajatellen todellisia turbiineja ja niiden hyötysuhteen parantamista, laki ei ota kantaa mahdollisuuteen erilaisin rakenteellisin ratkaisuin vaikuttaa ilman virtaukseen roottorin etu- tai takapuolella. ==Lähteet== Luokka:Aerodynamiikka Luokka:Tuulivoima
Paha poika

”Paha poika” on Diandran kappale, jonka Universal Music julkaisi 13. kesäkuuta 2014 artistin lokakuussa 2014 julkaistavan Dynamiittii-nimisen studioalbumin ensimmäisenä singlenä. Kappaleen ovat säveltäneet Diandra yhdessä Sakke Aallon kanssa ja sen on sanoittanut Mikko Kuoppala. ”Paha poika” nousi toisella listaviikollaan singlelistan ensimmäiselle sijalle. Latauslistalla se on noussut yhdeksänneksi. ==Kappaleet== # ==Listasijoitukset== Lista Paras sijoitus Suomen virallinen singlelista 1 Suomen virallinen latauslista 9 Radiolista 64 ==Lähteet== Luokka:Sakke Aallon tuottamat kappaleet Luokka:Diandran kappaleet Luokka:Vuoden 2014 kappaleet
Virtakorento

Virtakorento (Osmylus fulvicephalus) on verkkosiipisiin kuuluva hyönteinen eli se ei ole sudenkorento. Lajia esiintyy laajalti Euroopassa. Pohjoisimmat esiintymät on aiemmin tavattu Etelä-Ruotsissa ja Liettuassa. Suomesta ensimmäiset tavattiin Lohjan Pusulan Kärkölästä kesällä 2013.Yle.fi Lajin tunnistaminen on helppoa sen siivissä olevien täplien vuoksi. Se ei lennä kovin hyvin, ja se pysyttelee puron lähellä koko elinikänsä. Laji on kookas. Sen siipiväli on noin 4 cm.metsä.fi == Lähteet == Luokka:Verkkosiipiset
Baby I

Baby I on Isac Elliotin kappale hänen toiselta studioalbumiltaan Follow Me. Sony Music julkaisi kappaleen singlenä 23. kesäkuuta 2014. Ensiesityksensä kappale sai jo 18. kesäkuuta 2014 helsinkiläisessä Forum-kauppakeskuksessa järjestetyssä tapahtumassa. Kappaleen ovat säveltäneet ja sanoittaneet Aleena Gibson, Fredrik Thomander ja Kevin Högdahl. Kappaletta on ollut sanoittamassa myös kappaleen tuottaja RedOne. Kappaleesta julkaistiin 27. kesäkuuta 2014 Josh Forbesin ohjaama musiikkivideo, joka on kuvattu Lontoossa. Syksyllä 2015 julkaistiin uusi musiikkivideo Yhdysvaltain markkinoille. == Kappaleet == # == Menestys == ”Baby I” sijoittui suomalaisilla myyntilistoilla melko vaatimattomasti. Kappale nousi kuudeksi viikoksi latauslistalle, jolla sen paras sijoitus oli 22:s. Radiolistalla kappale nousi korkeimmillaan Suomen kolmanneksi soitetuimmaksi radiokappaleeksi. Lokakuussa 2015 kappale lisättiin yhdysvaltalaisen Radio Disneyn soittolistalle. === Listasijoitukset === Lista Paras sijoitus Suomen virallinen singlelista – Suomen virallinen latauslista 22 Suomen radiolista 3 ==Lähteet== Luokka:Vuoden 2014 kappaleet Luokka:Isac Elliotin kappaleet
Codex Ephraemi Rescriptus

Codex Ephraemi eli Codex Ephraemi Rescriptus (Gregory–Aland nro C tai 04) on pergamentille kirjoitettu kreikankielinen Raamatun käsikirjoitus 400-luvulta. Käsijoitusta säilytetään Ranskan kansalliskirjastossa. Enin osa käsikirjoitusta poistettiin pesemällä ja raaputtamalla 1100-luvulla, jotta saatiin tilaa joillekin Efraim Syyrialaisen kirjoitelmille. Tästä tulee myös koodeksin nimi. Samassa yhteydessä suurin osa alkuperäisistä pergamenteista katosi. Koodeksi kuuluu Raamatun neljän merkittävän käsikirjoituksen joukkoon, yhdessä Codex Vaticanuksen, Codex Sinaiticuksen ja Codex Alexandrinuksen kanssa. ==Rakenne== Alun perin koodeksi on sisältänyt kokonaisen kreikankielisen Raamatun, mutta koska alkuperäinen koodeksi purettiin, ja osa sen pergamenteista käytettiin uudelleen pyhän Efraimin kirjoituksiin, suuri osa tekstistä on kadonnut. Vanhasta testamentista on jäljellä ainoastaan 64 sivua ja Uudesta testamentista 145 sivua (288 alkuperäisestä). Sivut jakautuvat tasaisesti ja lähes jokaisesta Uuden Testamentin kirjasta on säilynyt katkelmia, mutta ainuttakaan kirjaa ei ole säilynyt kokonaisena. == Tekstin eroja muihin käsikirjoituksiin == * Pedon luku on muodossa 616. Se on kirjoitettu myös sanallisesti ἑξακόσιοι δέκα ἕξ, hexakosioi deka hex eli kuusisataakuusitoista. ==Lähteet== ==Aiheesta muualla== Digitoitu verkkoversio koodeksista, Ranskan kansalliskirjasto Luokka:Raamatun käsikirjoitukset
Intianmuurahaiskäpy

Intianmuurahaiskäpy (Manis crassicaudata) on Intiassa ja sen lähialueilla elävä muurahaiskäpylaji. Se on suuri, pyöreämuotoinen muurahaiskäpy, joka painaa yleensö 10–16 kg. Se kasvaa 60–75 cm pitkäksi, minkä lisäksi häntä on 40–45 cm pitkä. Koiraat ovet suurempia kuin naaraat. Eläimen ihoa peittävät suurikokoiset suomut muualla paitsi vatsassa ja säärten sisäpinnoilta. Suomuja on kaikkiaan 160–200, ja lähes puolet niistä on hännässä. Suurimmat suomut ovat 7 cm pitkiä. Intianmuurahaiskäpyä tavataan Aasiassa Himalajan eteläpuolella: Pakistanin pohjois- ja kaakkoisosissa, lähes koko Intiassa ja Sri Lankalla sekö Nepalin alavimmissa osissa. Sitä esiintyy luultavasti myös Bangladeshin länsi– ja pohjoisosissa, mutta joiltakin alueilta se on hävinnyt. Intianmuurahaiskävyn elintavoista tiedetään melko vähän. Se elää monenlaisissa trooppisissa metsissä, avoimessa maastojssa ja ruohikoilla. Ihmisen läheisyys ei sitä haittaa, kunhan termiittejä on tarjolla ja sitä ei metsästetä. Intianmuurahaiskäpy syö lähes yksinomaan termiittejä ja muurahaisia, mieluiten niiden munia, mutta toukat, nuoret yksilöt ja aikuisetkin maistuvat sille. Se liikkuu yöaikaan ja käyttää tarkkaa hajuaistiaan ryövätessään muurahaispesiä. Se kaivaa irtomaata pois takajaloillaan, mutta voi myös kurkottaa puissa elävien muurahaislajien pesiin. Intianmuurahaiskäpy tulee sukukypsäksi kolmevuotiaana. Naaras synnyttää yleensä yhden poikasen noin kuuden kuukauden raskausajan päätteeksi. == Lähteet == Luokka:Muurahaiskävyt Luokka:Uhanalaiset nisäkkäät
Kierteishäntämuurahaiskäpy

Kierteishäntämuurahaiskäpy (Manis tricuspis) on Afrikassa elävä muurahaiskäpylaji. Nimistötoimikunta on ehdottanut sen nimeksi metsämuurahaiskäpy. Aikuinen kierteishäntämuurahaiskäpy painaa 1,8 kg. Sen pituus ilman häntää on noin 46 cm. Kierteishäntämuurahaiskäpyä tavataan Länsi- ja Keski-Afrikassa Guinea-Bissausta Guinean ja Sierra Leonen kautta aina Kenian lounaisosiin, Tansanian ja Sambia luoteisosiin sekä Angolan pohjoisosiin. == Lähteet == Luokka:Muurahaiskävyt Luokka:Uhanalaiset nisäkkäät
Ulpiu Vlad

Ulpiu Vlad (s. 27. tammikuuta 1945 Zărneşti) on romanialainen säveltäjä. Hän valmistui Bukarestin kansallisesta musiikkiyliopistosta vuonna 1971 ja osallistui tämän jälkeen Virgilio Mortarin sävellysseminaareihin Roomassa. Vlad on saanut lukuisia palkintoja ja tunnustuksia, joihin lukeutuvat Kansallisen musiikkiyliopiston erikoispalkinto (1971), Romanian akatemian George Enescu -palkinto (1985) ja Romanian kulttuuristen ansioiden ritarikunnan upseerin arvo (2004).The Living Composers Project: Ulpiu Vlad Vlad on toiminut myös tutkijana ja erikoistunut romanialaiseen kansanmusiikkiin. Hän on lisäksi luonut uran Editura Muzicală -kustantamossa. Hän johti Romanian kulttuuriministeriön musiikkiosastoa vuosina 1992–93 ja aloitti opettamisen professorina Kansallisessa musiikkiyliopistossa vuonna 1993. Vladin puoliso on säveltäjä Marina-Marta Vlad. Vlad on säveltänyt varsinkin orkesterimusiikkia, kuten sinfonioita ja konserttoja, sekä kamarimusiikkia, mutta hänen tuotantoonsa kuuluu myös muun muassa lukuisia vokaaliteoksia. == Lähteet == Luokka:Romanialaiset säveltäjät Luokka:Vuonna 1945 syntyneet Luokka:Elävät henkilöt
Kapinmuurahaiskäpy

Kapinmuurahaiskäpy eli temminckinmuurahaiskäpy (Manis temminckii) on Afrikassa elävä muurahaiskäpylaji. Nimistötoimikunta on ehdottanut sen nimeksi savannimuurahaiskäpyä. Kapinmuurahaiskävyn pään ja vartalon yhteispituus on 45-55 cm, häntä on 40-52 cm pitkä. Tyypillinen paino on 5-17 kg, mutta yli 20 kg painoisia yksilöitä on tavattu. Aikuiset urokset painavat kaksi kertaa niin paljon kuin naaraat. Eläimen ihoa peittävät suurikokoiset suomut muualla paitsi vatsassa ja säärten sisäpinnoilta. == Lähteet == Luokka:Muurahaiskävyt Luokka:Uhanalaiset nisäkkäät
Nicolae Teodoreanu

Nicolae Teodoreanu (s. 26. kesäkuuta 1962 Bukarest) on romanialainen säveltäjä ja musiikkitieteilijä. Hän opiskeli Ștefan Niculescun, Aurel Stroen ja Anatol Vierun johdolla Bukarestin kansallisessa musiikkiyliopistossa, josta hän sai taiteiden kandidaatin arvon sävellyksessä vuonna 1986. Teodoreanu täydensi opintojaan vuosina 1994–1996 Universität der Künste Berlinissä ja opiskeli lisäksi elektroakustista musiikkia Dieter Kaufmannin johdolla Universität für Musik und darstellende Kunstissa Wienissä 1996–1997. Teodoreanu sai filosofian tohtorin arvon Gheorghe Dima -musiikkiakatemiasta Cluj-Napocasta vuonna 2002.The Living Composers Project: Nicolae Teodoreanu Teodoreanu perusti Romanian etnomusikologian seuran vuonna 1996. Hän on opettanut Bukarestin kansallisessa musiikkiyliopistossa ja Brașovin Transilvania-yliopistossa. Teodoreanu on säveltänyt konsertot alttoviululle (1991–1992) ja viululle (jousiorkesterin kanssa, 1995). Hänen muuhun orkesterituotantoonsa kuuluvat teokset Poem (1989) ja Vârstele timpului (1993). Hän on säveltänyt myös kamarimusiikkia, kuten jousikvarteton (1989). Teodoreanun muuhun tuotantoon kuuluvat muun muassa "minikamariooppera" Corabia (1996), joka voidaan esittää myös konserttiteoksena, sekä kantaatti Noaptea de cremene mezzosopraanolle ja pienelle orkesterille (1986). == Lähteet == Luokka:Romanialaiset säveltäjät Luokka:Oopperasäveltäjät Luokka:Romanialaiset musiikkitieteilijät Luokka:Vuonna 1962 syntyneet Luokka:Elävät henkilöt
William Russell

William Russell voi viitata ainakin seuraaviin henkilöihin: *Sir William Howard Russell, irlantilainen sotakirjeenvaihtaja *William Huntington Russell, yhdysvaltalainen liikemies ja poliitikko *William Russell Houck, yhdysvaltalainen roomalaiskatolinen piispa
John Beckwith

John Beckwith (1927 Victoria, Brittiläinen Kolumbia – 5. joulukuuta 2022 Toronto, Ontario) oli kanadalainen säveltäjä. Hän opiskeli Torontossa vuosina 1945–1950 ja tämän jälkeen Pariisissa vuoteen 1952. Hän toimi dekaanina Toronton yliopiston musiikin tiedekunnassa 1970-luvulla ja johti sen Institute for Canadian Musicia vuosina 1985–1990.UTORweb: John Beckwith Beckwithin tuotantoon kuuluu neljä oopperaa, toistakymmentä orkesteriteosta, kamari- sekä sooloteoksia, lauluja ja kuoromusiikkia. Lisäksi Beckwith toimitti useita kirjoja. Hän toimi musiikkikolumnistina ja -arvostelijana Toronto Star -lehdelle sekä käsikirjoittajana ja ohjelmasuunnittelijana CBC Radiolle. Beckwith sai kunniatohtorin arvot viidestä kanadalaisesta yliopistosta, ja lisäksi hän oli Kanadan ritarikunnan jäsen. Hänelle myönnettyihin palkintoihin kuuluvat Canadian Music Councilin "vuoden säveltäjän" arvonimi (1984) ja Toronto Arts Award musiikista (1994). == Lähteet == Luokka:Kanadalaiset säveltäjät Luokka:Oopperasäveltäjät Luokka:Musiikkikirjailijat Luokka:Vuonna 1927 syntyneet Luokka:Vuonna 2022 kuolleet
BIG6 European Football League

BIG6 European Football League oli amerikkalaisen jalkapallon eurooppalaisten seurajoukkueiden vuosittainen turnaus. Turnaukseen osallistuivat Saksan, Itävallan ja Ranskan pääsarjojen parhaat joukkueet, ja turnauksen mestaruusottelu oli nimeltään Eurobowl. BIG6 tituleerasi itseään Euroopan kovatasoisimmaksi turnaukseksi. BIG6 perustettiin vuonna 2014 kun silloinen Euroopan lajiliitto halusi tiivistää Euroopan mestaruussarjaa. Uusi BIG6 muodostettiin viime vuosien menestyksekkäimmistä joukkueista ja sarja otti haluunsa EFL-liigan loppuottelun Eurobowlin. EFL-liigasta tuli alempi sarjataso ja sille luotiin uusi loppuottelu EFL Bowl. Euroopan lajiliitto yhdistyi maailmanliiton kanssa samana vuonna, jolloin Saksan lajiliitto otti itselleen vastuun sarjoista. Turnauksessa kuusi joukkuetta pelasivat toisiaan vastaan kahdessa lohkossa. Lohkojen voittajat kohtasivat finaaliottelussa, jonka järjestysvastuu oli paremmin sijoittuneella joukkueella. Turnauksen huonoiten sijoittunut joukkue joutui karsimaan ensi vuoden paikastaan EFL- liigan mestaria vastaan, mikäli tämä täytti turnaukseen vaadittavat kriteerit. BIG6 ja EFL lopetettiin kauden 2018 jälkeen. Eurooppalaiset seurat olivat kiinnostuneet ennemmin laajemmasta CEFL-liigasta, eikä sarjoihin ollut enää riittävästi osallistujia. ==Joukkueet 2018== Kaupunki Kotikenttä Kaudet sarjassa New Yorker Lions Braunschweig, Saksa Eintracht-Stadion 5. (2014–2018) Frankfurt Universe Frankfurt, Saksa Frankfurter Volksbank Stadion 2. (2017–2018) Amsterdam Crusaders Amsterdam, Hollanti Sportpark Sloten 2. (2017–2018) Flash de La Courneuve La Courneuve, Ranska Stade Géo André 2. (2015, 2018) ===Aiemmat joukkueet=== Kaudet Aix-en-Provence Argonautes 1 (2016) Badalona Dracs 1 (2017) Berlin Adler 3 (2014–2016) Berlin Rebels 1 (2017) Calanda Broncos 1 (2014) Dresden Monarchs 1 (2014) Milano Seamen 1 (2017) Schwäbisch Hall Unicorns 2 (2015–2016) Swarco Raiders Tirol 3 (2014–2016) Vienna Vikings 3 (2014–2016) ==Eurobowlit== Vuosi Kaupunki Voittaja Häviäjä Tulos Eurobowl XXVIII 2014 Berliini Berlin Adler New Yorker Lions 20 – 17 Eurobowl XXIX 2015 Braunschweig New Yorker Lions Schwäbisch Hall Unicorns 24 – 14 Eurobowl XXX 2016 Innsbruck New Yorker Lions Swarco Raiders Tirol 35 – 21 Eurobowl XXXI 2017 Frankfurt am Main New Yorker Lions Frankfurt Universe 55 – 14 Eurobowl XXXII 2018 Frankfurt am Main New Yorker Lions Frankfurt Universe 20 – 19 ==Lähteet== Luokka:Amerikkalaisen jalkapallon sarjat
Dante Grela

Dante Grela (s. 1941 Rosario) on argentiinalainen säveltäjä. Hän opiskeli Rosarion kansallisessa yliopistossa. Hänelle opetti lisäksi yksityisesti sävellystä ja elektroakustista musiikkia Francisco Kröpfl sekä instrumentaatiota ja orkestraatiota Washington Castro. Grela sai Fulbright- stipendin (1978–79), jonka turvin hän pääsi Columbian yliopiston tietokonemusiikin keskukseen. Grela pääsi lisäksi Kanadan hallituksen stipendillä luennoimaan maassa vuonna 1994.The Living Composers Project: Dante Grela Grelan musiikkia on esitetty Amerikan ja Euroopan maissa. Hänelle myönnettiin Argentiinan kirjailija- ja säveltäjäliiton sinfonisen musiikin palkinto vuonna 2003 teoksesta Imaginerías. Grela on toiminut myös kapellimestarina, kuoronjohtajana ja professorina. Hän on työskennellyt lukuisissa oppilaitoksissa Argentiinassa 1960-luvulta lähtien ja vieraillut luennoimassa myös Brasiliassa, Kanadassa, Chilessä, Uruguayssa ja Yhdysvalloissa. Lukuisien orkesteri- ja kamarimusiikkiteosten lisäksi Grelan tuotantoon kuuluu myös kuoro- ja muuta vokaalimusiikkia, pianomusiikkia ja elektroakustisia teoksia. == Lähteet == Luokka:Argentiinalaiset säveltäjät Luokka:Vuonna 1941 syntyneet Luokka:Elävät henkilöt
Mohamed Saad Basha

Mohamed Saad Basha (s. 22. syyskuuta 1972 Kairo) on egyptiläinen säveltäjä ja lyömäsoittaja. Hänen tuotantonsa koostuu pääasiassa kamari- ja vokaalimusiikista.The Living Composers Project: Mohamed Saad Basha Basha opiskeli Kairon konservatoriossa. Hän sai siellä musiikin kandidaatin arvon sävellyksessä ja orkesterinjohdossa vuonna 1997, sitten ylemmän diplomin sävellyksessä 1999. Sävellyksessä Basha sai vielä musiikin maisterin arvon vuonna 2004 ja filosofian tohtorin arvon 2008. Hänen sävellyksiään on esitetty Egyptin lisäksi Algeriassa, Ranskassa, Saksassa, Italiassa, Marokossa, Alankomaissa, Venäjällä, Serbiassa, Ruotsissa, Sveitsissä, Tunisiassa, Turkissa ja Yhdysvalloissa. Basha soitti lyömäsoittimia Kairon oopperan orkesterissa vuosina 1998–2002. Hän esiintyi Saxofourte-kvartetin kanssa Egyptissä ja Saksassa vuonna 2004. Hän on opettanut Kairon taideakatemian konservatoriossa vuodesta 2004 lähtien. == Teoksia == === Orkesterimusiikkia === * Steps Rewind... suurelle orkesterille (71 soittajaa), 1997 * Legnawy, 2003 * Sabrine, 2004 * Eskinderia – Alexandria jousiorkesterille, 2004 * 28/4/2004 jousiorkesterille, 2004 * Entazar udille ja orkesterille, 2007 === Kamarimusiikkia === * El-Nahhasseen... – Brass Makers of El-Hussain, 7 lyömäsoittimelle, 2001 * Dandourmah – Ice Cream, 4 saksofonille ja rumpusetille, 2004 * A Gift from Egypt, 4 saksofonille ja rumpusetille, 2004 * Your Paradise, 4 saksofonille ja rumpusetile, 2004 * Bannoutah – A Young Girl, 4 saksofonille ja rumpusetille, 2004 * El-Metfarnageen, viululle, sellolle, pianolle ja marimballe, 2009 === Kuoromusiikkia === * The Throne, 2000 * Ay'oub, 2002 * Misr el-Gadidah, 2006 * Ya Laytani – I wish I could be, 2008 == Lähteet == Luokka:Egyptiläiset säveltäjät Luokka:Lyömäsoittajat Luokka:Vuonna 1972 syntyneet Luokka:Elävät henkilöt
Tina Hanninen

Tina Hanninen (o.s. Lähdemäki, s. 28. toukokuuta 1988 Turku) on uransa lopettanut suomalainen vapaaottelija. ==Vapaaottelu== Hanninen aloitti vapaaottelun harrastamisen vuoden 2008 lopulla, 20-vuotiaana, mitä ennen oli harrastanut neljä vuotta nyrkkeilyä. Hän otteli ensimmäisen ammattilaisottelunsa syyskuussa 2010 suomalaisessa CAGE-organisaatiossa. Hän voitti ottelun Olga Denisenkoa vastaan teknisellä tyrmäyksellä ensimmäisessä erässä. Amatöörinä Hanninen on otellut kahdeksan kertaa ja voittanut otteluistaan jokaisen. ===UFC (2014)=== Kesäkuussa 2014 Hannisen julkistettiin tehneen sopimuksen Ultimate Fighting Championshipin (UFC) kanssa. Hän otteli 16. heinäkuuta 2014 Atlantic Cityn UFC Fight Night -tapahtumassa, jossa hän sai vastaansa Cláudia Gadelhan. Ottelu päättyi Gadelhan voittoon kaikin tuomariäänin (30–26, 30–27, 30–27). Kyseessä oli UFC:n historian ensimmäinen ottelu naisten korsisarjassa (painoraja 115 paunaa, noin 52,2 kiloa). Gadelha- ottelun jälkeen Hannisella alkoi vammakierre, jonka aikana hän kävi läpi kolme olkapääleikkausta. Heinäkuussa 2018 hän ilmoitti lopettavansa vapaaottelu- uransa, oltuaan ottelematta neljä vuotta. Hannisen kamppailulajiseura on hyvinkäälainen RNC Sport Club. Aiemmin hän on otellut myös Grappling Team Porin riveissä. Paitsi vapaaottelija, Hanninen on myös liikunnanohjaaja. == Ammattilaisottelut == Tulos Tilasto Vastustaja Tyyli Tapahtuma Päivämäärä Erä Aika Paikka Tappio 5-1 Claudia Gadelha Päätös (Yksimielinen) UFC Fight Night 45 - Cerrone vs. Miller 16. heinäkuuta 2014 3 5:00 Atlantic City, Yhdysvallat Voitto 5-0 Karla Benitez Tekninen luovutus (Triangelikuristus) Cage 24 9. marraskuuta 2013 1 4:32 Turku, Suomi Voitto 4-0 Stephanie Ielo Page Luovutus (Käsilukko) Cage 23 21. syyskuuta 2013 2 4:30 Vantaa, Suomi Voitto 3-0 Linn Wennergren Päätös (Hajaäänituomio) Lappeenranta Fight Night 8 27. huhtikuuta 2013 2 5:00 Lappeenranta, Suomi Voitto 2-0 Paulina Suska Päätös (Yksimielinen) Fight Festival 28 16. lokakuuta 2010 2 5:00 Helsinki, Suomi Voitto 1-0 Olga Denisenko TKO (Lyönnit) Cage - Challenger 18. syyskuuta 2010 1 3:20 Riihimäki, Suomi == Lähteet == == Aiheesta muualla == *Tina Hanninen Facebookissa Luokka:Suomalaiset vapaaottelijat Luokka:Vuonna 1988 syntyneet Luokka:Elävät henkilöt